BBC Hausa - News - Kamaru da kamfanin Hydromine INC na Amurka sun kulla wata yarjejeniya
Kamaru da kamfanin Hydromine INC na Amurka sun kulla wata yarjejeniya
An sabunta: 8 ga Nuwamba, 2012 - An wallafa a 18:18 GMT
Za a gina karin madatsun ruwa a Kamaru
Gwamnatin Kamaru da kuma kamfanin Hydromine INC na kasar Amurka sun sa hannu a kan wata yarjejeniya da za ta ba da damar yin nazari a kan wasu shirye-shirye na gina wasu tashoshin samar da wutar lantarki guda biyu, a yankin gabar teku da kuma Adamawa.
Saboda haka za a kashe Kudi CFA billiyan 600 a tsawon watanni 18 da za ayi ana gudanar da aikin nazarin .
Ana saran madatsun ruwan biyu zasu samar da guraben ayyukan yi sama da dubu goma sha shida
Ana kuma sa ran fara aikin gina madatsun ruwan a shekara ta 2018.
A yanzu haka dai ana cigaba da fama da karancin makamashin wutar lantarki a wasu sassan Kasar ta Kamaru
An yankewa Marafa Hamidou hukuncin daurin shekaru 25
'Yan damben boksin din Kamaru na son zama a Birtaniya